Document ID: 32014R0943

REGULAMENTUL DE PUNERE ÎN APLICARE (UE) NR. 943/2014 AL COMISIEI
din 3 septembrie 2014
de stabilire a coeficientului de alocare care se aplică cererilor de licențe de import care vizează contingentele tarifare deschise de Regulamentul de punere în aplicare (UE) nr. 416/2014 pentru anumite cereale originare din Ucraina
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 188 alineatele (1) și (3),
întrucât:
(1)
Regulamentul de punere în aplicare (UE) nr. 416/2014 al Comisiei (2) a deschis contingente tarifare de import pentru anumite cereale originare din Ucraina.
(2)
Notificările efectuate în conformitate cu articolul 4 alineatul (1) din Regulamentul de punere în aplicare (UE) nr. 416/2014 arată că cererile de licențe de import transmise autorităților competente din 22 august 2014 începând de la ora 13.00 până la 29 august 2014 ora 13.00, ora Bruxelles-ului, în conformitate cu articolul 2 alineatul (1) al doilea paragraf din regulamentul menționat, pentru contingentul cu numărul de ordine 09.4306, vizează cantități mai mari decât cele disponibile. Prin urmare, este necesar să se determine în ce măsură se pot elibera licențele de import, stabilindu-se coeficientul de alocare care urmează să fie aplicat cantităților solicitate pentru contingentul vizat.
(3)
De asemenea, nu ar trebui să se mai elibereze licențe de import pentru contingentul tarifar cu numărul de ordine 09.4306.
(4)
Pentru a se asigura gestiunea eficace a procedurii de eliberare a licențelor de import, prezentul regulament trebuie să intre în vigoare imediat după publicare,
ADOPTĂ PREZENTUL REGULAMENT:
Articolul 1
(1) Pentru cererile de licențe de import de produse vizate de contingentul cu numărul de ordine 09.4306 și menționat în anexa la Regulamentul de punere în aplicare (UE) nr. 416/2014, depuse din 22 august 2014 începând de la ora 13.00 până la 29 august 2014 ora 13.00, ora Bruxelles-ului, se eliberează licențe pentru cantitățile solicitate, la care se aplică un coeficient de alocare de 56,751219 % pentru cererile introduse în cadrul contingentului tarifar cu numărul de ordine 09.4306.
(2) Se suspendă eliberarea licențelor pentru cantitățile solicitate începând din 29 august 2014 ora 13.00, ora Bruxelles-ului, în cadrul contingentului cu numărul de ordine 09.4306, menționat în anexa la Regulamentul de punere în aplicare (UE) nr. 416/2014.
Articolul 2
Prezentul regulament intră în vigoare la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 3 septembrie 2014.

Labels: 3
17
18